The Economist (Pazudušie)

***The Economist*** (no angļu: *Ekonomists*) ir ASV televīzijas seriāla "Pazudušie" ceturtās sezonas trešā sērija. Sērijas režisors ir Džeks Benders, bet scenāristi ir Edvards Kitsis un Ādams Horovics. Sērija pirmo reizi pārraidīta 2008. gada 14. februārī.

Saīds kopā ar Mailsu un Keitu nolemj doties pie Loka pēc Šarlotes, cerot iegūt kuģa iedzīvotāju labvēlību. Tomēr viņi iekrīt slazdā, piespiežot Saīdu piekrist maiņai. Džeks un viņa mazā grupa labāk iepazīst Faradeju un Lapidusu. Paralēli tiek stāstīts par Saīda nākotni, kur viņš strādā par nolīgto slepkavu Bena labā.

## Sižets

### Uz salas
Lapiduss piekrīt uzņemt helikopterā trīs cilvēkus, tostarp Saīdu, kurš piekrīt atgriezt Šarloti, kura ir kopā ar Loku. Saīds parāda Džekam Dezmonda fotogrāfiju, kas bija Neomijas rīcībā, sakot, ka cilvēki uz kuģa nedalās ar viņiem savos plānos. Tad Saīds paņem līdzi Keitu un Mailsu, bet Džeks ļauj Džūljetai doties uz pludmali pēc Dezmonda. Tikmēr Loks ar savu grupu ierodas vietā, kur viņš iepriekš redzēja mājiņu, taču tā ir pazudusi, un pelnu aplis ap to ir pārrauts. Tad Loks informē visus, ka Šarlote tiek turēta pie viņiem kā ķīlniece. Pēc tam, kad Saīds, Keita un Mailss ir aizgājuši, Faradejs paņem Frenka satelīttelefonu un piezvana uz kuģi. Minkovska vietā atkal atbild Regīna, kuru Faradejs lūdz palaist raķeti ar kapsulu salas virzienā. Viņš pats aktivizē lokatoru, un Regīna nosūta raķeti viņa virzienā. Tomēr raķete ierodas ar nokavēšanos, un, kad Faradejs izņem no tās pulksteni, tas ir pusstundu atpalicis no viņa rokaspulksteņa. Šajā laikā no pludmales atgriežas Džūljeta kopā ar Dezmondu.

Tikmēr Saīds, Keita un Mailss atrodas kazarmās, kur atrod tikai Hugo, kurš viņiem pastāsta, ka Loks un pārējie viņu ir pametuši. Saīds atrod slepenu istabu aiz skapja Bena bijušajās mājās, kur viņš atrod Bena pases no dažādām valstīm. Tomēr, izejot no istabas, izrādās, ka Hugo stāsts ir slazds, un Loks sagūsta Saīdu, Keitu un Mailsu. Saīds tiek ieslēgts istabā kopā ar Benu. Vēlāk pie viņiem ierodas Loks, un Saīds jautā pēc Šarlotes, jo tad viņš tiks nogādāts uz kuģa, kur varēs uzzināt, ko tur esošie cilvēki vēlas. Loks atsakās, atklājot arī to, ka Benam uz kuģa ir spiegs, par kuru viņš nevēlas runāt. Tad Saīds atstāj Mailsu pie Loka un pēc tam atgriežas pie helikoptera kopā ar Šarloti. Keita arī paliek kazarmās kopā ar Sojeru. Pirms lidojuma Faradejs liek Frenkam precīzi sekot koordinātām. Frenks paņem Saīdu un Dezmondu uz klāja un tiek pierunāts paņemt līdzi arī Neomijas ķermeni. Pēc tam helikopters paceļas.

### Saīda atmiņas
Saīds spēlē golfu. Pie viņa tuvojas vīrietis, un Saīds negribīgi uzsāk sarunu, bet pēc tam pat atklāj, ka ir viens no *[[Oceanic Airlines|Oceanic]]* sešinieka. Kad vīrietis, vārdā Pīters Evelino, uzvar golfa raundā un gatavojas doties prom, Saīds viņu pasauc vārdā un nošauj ar pistoli. Kādu laiku vēlāk, ziemā Berlīnē, Saīds iepazīstas ar sievieti vārdā Elza. Viņa stāsta, ka strādā par ekonomisti, bet Saīds saka, ka viņš strādā par tiešās atlases speciālistu. Saīds sarunā ar Elzu tikšanos vakariņās tajā pašā vakarā, un pēc aiziešanas no ēkas viņš kādam piezvana un saka, ka "ir sazinājies", pēc tam izmet telefonu.

Pēc piektā randiņa Elza un Saīds pavada nakti kopā, un nākamajā rītā viņa lūdz viņam pastāstīt par sevi, jo nevēlas, lai viņi abi glabātu noslēpumus. Tomēr Elza saņem zvanu no sava priekšnieka un grasās doties viņu satikt. Saīds lūdz viņu pamest pilsētu, lai citi neturētu viņu aizdomās par to, kas notiks ar viņas priekšnieku. Tad Elza saprot, ka Saīds viņu satika tikai tāpēc, lai nokļūtu pie viņas priekšnieka. Saīds mēģina paskaidrot savu rīcību, bet Elza dodas uz vannas istabu, pēc brīža iznāk un nošauj Saīdu. Tad viņa piezvana savam priekšniekam un saka, ka tagad nevarēs uzzināt, kurš nolīga Saīdu. Tikmēr ievainotais Saīds paķer savu ieroci un nošauj Elzu.

Ievainotais Saīds ierodas veterinārajā klīnikā, kur Bens ārstē viņa brūci. Viņš jautā par Elzu,  pēc ka saka pārliecinat Saīdu, ka viņa darbs ir aizsargāt savus draugus. Tad Bens atklāj, ka Saīdam ir jauns mērķis. Saīds piebilst, ka "viņi" tagad zina, ka viņš nāk.

## Lomās

### Galvenie varoņi

* Metjū Fokss kā Džeks Šepards
* Evandželīna Lilī kā Keita Ostena
* Horhe Garsija kā Hugo "Hērlijs" Rejess
* Džošs Holovejs kā Džeimss "Sojers" Fords
* Navīns Endrūss kā Saīds Džara
* Terijs O'Kvīns kā Džons Loks
* Emīlija de Ravina kā Klēra Litltone

* Elizabete Mičela kā Džūljeta Bērka
* Maikls Emersons kā Bens Lainuss
* Henrijs Ī. Kjusiks kā Dezmonds Hjūms
* Džeremijs Deiviss kā Daniels Faradejs
* Kens Leungs kā Mailss Stroms
* Ribeka Madere kā Šarlota Lūisa
* Džefs Feihijs kā Frenks Lapiduss

### Otrā plāna loma

* Mira Furlane kā Daniela Ruso
* Zoja Bella kā Regīna (balss)
* Tekla Rūtena kā Elza
* Armando Puči kā Pīters Evelino

* Mārša Tomasone kā Neomija Dorita
* Bleiks Bašofs kā Kārls Mārtins
* Džims Mocarella kā Džeroms
* Šons Duglass Hobans kā Dags

## Ārējās saites

* ''IMDb'' profils (angliski)
* ''Metacritic'' profils (angliski)